પાલિકાની સામાન્ય સભામાં વિદેશ ટૂરમાં જવા માટેની દરખાસ્ત ઉપર વિપક્ષ અને શાસકપક્ષ સામાન્ય લોકોને શરમ આવે તે રીતે ઝઘડી પડ્યાં હતાં. અત્યંત હલકાં શબ્દોનો ઉપયોગ કરીને એકબીજાને સંબોધન કરવા સુધી પહોંચી ગયા હતાં. ભૂપેન્દ્ર સોલંકીએ ડે.મેયરનું નામ લીધા વગર લટકણિયા ગણાવ્યાં હતાં. હોબાળો મચતાં તેમને મેયર ડો. જગદીશ પટેલે સસ્પેન્ડ કર્યા હતા. આ હોબાળો ચાલુ હતો ત્યાં ભાજપના જયંતિ ભંડેરી તો પોતે સામાન્ય સભામાં છે તેવું જાણે ભૂલી ગયાં હતાં અને સુરતી ગાળો બોલી પડ્યાં હતાં. તેમછતાં મેયરની મહેરબાની તેમની ઉપર રહી હતી.